Source: https://docplayer.si/150626856-Revizijsko-poro%C4%8Dilo-pravilnost-poslovanja-politi%C4%8Dne-stranke-lista-marjana-%C5%A1arca-v-letu-2016.html
Timestamp: 2020-07-03 13:16:07+00:00
Document Index: 693288

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Revizijsko poročilo: Pravilnost poslovanja politične stranke Lista Marjana Šarca v letu PDF Free Download
Download "Revizijsko poročilo: Pravilnost poslovanja politične stranke Lista Marjana Šarca v letu 2016"
Martina Janežič
1 Revizijsko poročilo Pravilnost poslovanja politične stranke Lista Marjana Šarca v letu 2016
3 Revizijsko poročilo Pravilnost poslovanja politične stranke Lista Marjana Šarca v letu 2016 Številka: 325-2/2017/28 Ljubljana, 19. decembra 2017
4 4 LMŠ Povzetek Računsko sodišče je izvedlo revizijo pravilnosti poslovanja politične stranke Lista Marjana Šarca v letu Cilj revizije je bil izrek mnenja o pravilnosti poslovanja politične stranke Lista Marjana Šarca v letu Računsko sodišče je preverjalo skladnost poslovanja politične stranke Lista Marjana Šarca z Zakonom o političnih strankah ter Zakonom o volilni in referendumski kampanji. Računsko sodišče je o pravilnosti poslovanja politične stranke Lista Marjana Šarca v letu 2016 izreklo mnenje s pridržkom, ker: prispevkov pravnih oseb, ki jih je pridobila v nasprotju z Zakonom o političnih strankah, ni nakazala v humanitarne namene, kot so določeni v zakonu, ki ureja humanitarne organizacije; je imela v registru članic in članov vpisano fizično osebo, ki je tuja državljanka.
5 Povzetek LMŠ 5
6 6 LMŠ Revizijsko poročilo KAZALO 1. UVOD PREDSTAVITEV STRANKE LMŠ PREDSTAVITEV REVIZIJE UGOTOVITVE PRIHODKI Prispevki ODHODKI REGISTER ČLANOV MNENJE 14
7 Revizijsko poročilo LMŠ 7 1. UVOD Revizijo pravilnosti poslovanja politične stranke Lista Marjana Šarca (v nadaljevanju: stranka LMŠ) v letu 2016 smo izvedli na podlagi Zakona o računskem sodišču 1, Poslovnika Računskega sodišča Republike Slovenije 2 in Zakona o političnih strankah 3 (v nadaljevanju: ZPolS). Sklep o izvedbi revizije 4 je bil izdan Naša pristojnost je, da izrečemo mnenje o pravilnosti poslovanja na podlagi revizije. Revizijo smo izvedli v skladu z mednarodnimi revizijskimi standardi, ki jih določa Napotilo za izvajanje revizij 5. Revizija je vključevala izvajanje postopkov za pridobivanje revizijskih dokazov o pravilnosti poslovanja. Izbrani postopki vključujejo tudi ocenjevanje tveganj za nastanek nepravilnosti. Pri ocenjevanju teh tveganj smo proučili notranje kontroliranje, povezano z zagotavljanjem pravilnosti poslovanja, da bi določili okoliščinam ustrezne revizijske postopke, ne pa, da bi izrazili mnenje o uspešnosti notranjega kontroliranja stranke LMŠ. Revizijo smo načrtovali in izvedli tako, da smo pridobili zadostna in ustrezna zagotovila za izrek mnenja. Predmet revizije je bilo poslovanje stranke LMŠ v letu Cilj revizije je bil izrek mnenja o pravilnosti poslovanja stranke LMŠ v letu Predstavitev stranke LMŠ Stranka LMŠ s sedežem na Bistriški cesti 10a v Kamniku in s kratico imena LMŠ je bila ustanovljena na ustanovnem zboru v Kamniku 6 kot Lista Marjana Šarca Naprej Kamnik in se je v stranko LMŠ preimenovala na kongresu Na ustanovnem zboru je sprejela v letu 2016 veljaven Statut stranke Liste Marjana Šarca Naprej Kamnik (v nadaljevanju: statut) in Program Liste Marjana Šarca Naprej Kamnik (v nadaljevanju: progam). 1 Uradni list RS, št. 11/01, 109/12. 2 Uradni list RS, št. 91/01. 3 Uradni list RS, št. 100/05-UPB1, 103/07, 99/13, 46/14. 4 Št /2017/2. 5 Uradni list RS, št. 43/13. 6 Stranka LMŠ je bila vpisana v register političnih strank pri Ministrstvu za notranje zadeve z odločbo št /2014/4 ( ) z dne , njeno preimenovanje v letu 2017 pa z odločbo št /2014/9 ( ) z dne Stranka LMŠ je imela v letu 2016 odprt transakcijski račun za redno poslovanje št. SI pri Delavski hranilnici, d. d., Ljubljana.
8 8 LMŠ Revizijsko poročilo Skladno s 1. členom statuta stranka LMŠ deluje z namenom, da bi člani in članice v njej in skozi njo izkoristili ustavno pravico do svobodnega združevanja in pravico do sodelovanja pri upravljanju javnih zadev. V skladu s statutom so organi stranke LMŠ: zbor članov, izvršni odbor, predsednik, največ dva podpredsednika, generalni sekretar in nadzorni odbor. 7 Zbor članov je najvišji organ stranke in ga sestavljajo vsi člani stranke. Zbor članov sprejema statut, njegove spremembe in dopolnitve ter program, njegove spremembe in druge vsebinske dokumente in usmeritve, voli in razrešuje voljene člane izvršnega odbora in predsednika ter člane nadzornega odbora stranke ter odloča o prenehanju, spojitvi, pripojitvi ali razdružitvi stranke LMŠ. 8 Izvršni odbor skrbi za udejanjanje sklepov in stališč zbora članov, spremlja izpolnjevanje programa in usmeritev zbora članov ter daje politične smernice za delo stranke in njenih organov med dvema zboroma članov, organizira in izvaja aktivnosti stranke ter odloča o kadrovskih, strukturnih, organizacijskih in ostalih zadevah stranke ter v zvezi s tem sprejema ustrezne akte, vodi postopke volitev v vse organe stranke in postopke volitev v državni zbor, za predsednika republike, v organe lokalne skupnosti in v Evropski parlament, sprejema finančni načrt in zaključni račun stranke, imenuje strokovna delovna telesa ter določi vsebinski okvir njihovega delovanja, njihovo sestavo in mandat ter imenuje koordinatorje, ki delovna telesa volijo z večino glasov vseh članov izvršnega odbora, sprejema spremembe statuta, ki so potrebne zaradi uskladitve z veljavno zakonodajo, če take spremembe bistveno ne posegajo v vsebino statuta, opravlja druge naloge, določene s statutom in sklepi zbora članov, ter sprejme spremembo naslova sedeža stranke. 9 Predsednik predstavlja stranko v javnosti in jo vodi, skrbi za udejanjanje sklepov in stališč zbora članov ter izvršnega odbora, predlaga kandidate za podpredsednika stranke, imenuje generalnega sekretarja, o svojem delu poroča zboru članov in izvršnemu odboru stranke ter opravlja druge naloge, določene s statutom stranke. 10 Predsednik stranke LMŠ v letu 2016 je bil Marjan Šarec. Podpredsednik sodeluje s predsednikom stranke pri udejanjanju sklepov in stališč zbora članov ter izvršnega odbora stranke, o svojem delu poroča zboru članov in izvršnemu odboru ter opravlja druge naloge, določene s statutom stranke. 11 Generalni sekretar zastopa stranko v pravnem prometu, nosi odgovornost za finančno in materialno poslovanje, pripravlja letni finančni načrt in poročilo, zagotavlja administrativno, organizacijsko in strokovno podporo organom stranke na državni ravni organiziranosti, vodi postopke in ureja premoženjskopravna razmerja stranke ter pravno nasledstvo ob morebitnem izbrisu stranke iz registra oziroma morebitnem prenehanju, spojitvi, pripojitvi ali razdružitvi stranke, opravlja druge zadolžitve po navodilih predsednika stranke ali izvršnega odbora stranke ter druge naloge, določene s statutom stranke člen statuta. 8 Prvi odstavek 12. člena statuta. 9 Prvi odstavek 14. člena statuta. 10 Prvi odstavek 16. člena statuta. 11 Prvi odstavek 17. člena statuta. 12 Prvi odstavek 18. člena statuta.
9 Revizijsko poročilo LMŠ 9 Nadzorni odbor nadzoruje finančno in materialno poslovanje stranke, tolmači statut in druge akte stranke, ocenjuje skladnost ravnanj in odločitev organov s statutom, odloča o pritožbah zoper sklep o zavrnitvi vpisa v seznam članov, odloča o pritožbah zoper sklep o izključitvi iz stranke ter opravlja druge naloge, ki izhajajo iz tega statuta. 13 Stranka LMŠ lahko pridobiva sredstva za svoje delovanje 14 : od članarin, od prispevkov fizičnih oseb, od prihodkov od premoženja in iz proračuna. Stranka LMŠ skladno s sklepom izvršnega odbora v letu 2016 ni pobirala članarine. 15 Na dan stranka LMŠ ni imela nobenega zaposlenega. Stranka LMŠ v letu 2016 ni sodelovala na volitvah županov in v občinske svete ali v referendumskih kampanjah. Za pravilnost poslovanja stranke LMŠ je odgovoren generalni sekretar. Ta odgovornost vključuje tudi vzpostavitev, delovanje in vzdrževanje notranjega kontroliranja, povezanega s pravilnostjo poslovanja. Odgovorna oseba stranke LMŠ v obdobju, na katero se nanaša revizija, in med izvajanjem revizije je bil Branko Kralj, generalni sekretar Predstavitev revizije Pri reviziji pravilnosti poslovanja stranke LMŠ v letu 2016 smo preverjali skladnost poslovanja stranke LMŠ z ZPolS ter Zakonom o volilni in referendumski kampanji 17 (v nadaljevanju: ZVRK) pri rednem poslovanju v letu 2016, in sicer pri: prihodkih, odhodkih, premoženju stranke in posojilih. Pri presoji skladnosti poslovanja s predpisi na področju prihodkov in odhodkov smo upoštevali določila ZPolS in ZVRK. Preverili smo tudi, ali je stranka LMŠ vse morebitne prispevke, pridobljene v nasprotju z ZPolS in ZVRK, v 30 dneh od prejema nakazala v humanitarne namene, kot so določeni v zakonu, ki ureja humanitarne organizacije. 13 Prvi odstavek 19. člena statuta. 14 Prvi odstavek 21. člena ZPolS. 15 Zapisnik seje izvršnega odbora stranke LMŠ z dne Sklep predsednika stranke LMŠ o imenovanju generalnega sekretarja z dne Uradni list RS, št. 41/07, 11/11, 98/13.
10 10 LMŠ Revizijsko poročilo Pri presoji skladnosti poslovanja s predpisi na področju povečanja in zmanjšanja premoženja, najemanja posojil ter vodenja registra članic in članov (v nadaljevanju: register članov) smo upoštevali določbe ZPolS. V reviziji smo v zvezi z razkrivanjem določenih podatkov v skladu z ZPolS preverjali, ali je stranka LMŠ v letnem poročilu navedla: podatke o osebnem imenu in naslovu fizične osebe ter višini skupnega letnega zneska, ki ga je fizična oseba prispevala stranki LMŠ, če so prispevki presegali 1.555,89 evra, to je višino povprečne bruto mesečne plače na delavca v Republiki Sloveniji po podatkih Statističnega urada Republike Slovenije za leto ; podatke o višini, obrestni meri in odplačilni dobi vseh posameznih posojil, ki jih je stranki LMŠ dala banka ali posojilnica, vključno z navedbo podatkov o firmi in sedežu, poslovnem naslovu in matični številki banke ali posojilnice, pri kateri je stranka pridobila posojilo, ne glede na višino posojila. Zagotovila za izrek mnenja smo pridobili s pregledovanjem in analiziranjem dokumentacije ter s podrobnim preizkušanjem podatkov. Dokaze za izrek mnenja smo pridobili s preizkušanjem pravilnosti prihodkov in odhodkov po nestatističnem načinu vzorčenja, vseh povečanj oziroma zmanjšanj premoženja stranke ter posojil stranke v letu Za preizkušanje smo sestavili revizijski program. Za izrek mnenja smo upoštevali tiste razkrite nepravilnosti, ki smo jih opredelili v revizijskem programu. Sodila za oblikovanje mnenja so bili predpisi, ki urejajo poslovanje političnih strank. 18 To je leto pred letom, za katero se poroča. Navedeni znesek je objavljen v Poročilu o gibanju plač za december 2015, Uradni list RS, št. 18/16.
11 Revizijsko poročilo LMŠ UGOTOVITVE 2.1 Prihodki Stranka LMŠ je v letnem poročilu za leto 2016 izkazala prihodke v znesku ,37 evra. Največji del prihodkov (99,9 odstotka) predstavljajo prihodki iz proračuna Občine Kamnik, ki jih je stranka LMŠ dobila skladno s 26. členom ZPolS glede na število glasov, ki jih je njena lista kandidatov dobila na volitvah članov sveta lokalne skupnosti. Tabela 1: Izkazani prihodki stranke LMŠ v letu 2016 Prihodki Znesek v evrih Struktura v odstotkih 1. ČLANARINE 0-2. DENARNI PRISPEVKI FIZIČNIH OSEB Za redno poslovanje stranke po ZPolS Za kampanjo po ZVRK 0-3. DRUGE OBLIKE PRISPEVKOV FIZIČNIH OSEB 0-4. PRIHODKI IZ PRORAČUNA REPUBLIKE SLOVENIJE Prihodki po 23. členu ZPolS Prihodki po drugem odstavku 21. člena ZPolS Prihodki po 24. členu in 26. členu ZVRK Donacije od dela dohodnine po zakonu, ki ureja dohodnino Prihodki po drugih zakonih 0-5. PRIHODKI IZ PRORAČUNA LOKALNIH SKUPNOSTI ,00 99, Prihodki po 26. členu ZPolS ,00 99, Prihodki po 28. členu ZVRK 0-6. IZREDNI PRIHODKI 4,37 0,01 7. PRIHODKI OD PREMOŽENJA 0 - Skupaj ,37 100,0 Vir: letno poročilo stranke LMŠ za leto 2016.
12 12 LMŠ Revizijsko poročilo Prispevki a Stranka LMŠ prispevkov v skupnem znesku 167,31 evra, ki jih je pridobila v nasprotju z ZPolS, v 30 dneh od prejema ni nakazala v humanitarne namene, kot so določeni v zakonu, ki ureja humanitarne organizacije, in sicer je stranka LMŠ prejela: izredni popust 19 pravne osebe IR IMAGE d. o. o., Kamnik v znesku 147,31 evra pri naročilu oglasa v reviji Modre novice; v brezplačno uporabo kulturno dvorano Doma krajanov v Šmarci, ki je v lasti Krajevne skupnosti Šmarca 20, v znesku 20 evrov 21, in sicer pri organizaciji 2. zbora članov stranke LMŠ. Navedeni ravnanji nista v skladu s prvim odstavkom 25. člena ZPolS, ki določa, da pravne osebe javnega prava ne smejo financirati strank, ter z devetim odstavkom 22. člena ZPolS, ki določa, da mora stranka prispevke, ki jih je pridobila v nasprotju z ZPolS, v 30 dneh od prejema nakazati v humanitarne namene, kot so določeni v zakonu, ki ureja humanitarne organizacije. Ukrep stranke LMŠ Stranka LMŠ je nakazala 167,31 evra v humanitarne namene Slovenskemu društvu hospic. 2.2 Odhodki Stranka LMŠ je v letnem poročilu za leto 2016 izkazala odhodke v znesku 5.938,19 evra. Vsi odhodki predstavljajo odhodke za redno poslovanje stranke LMŠ. 19 Račun št. 1904/2016 z dne izvajalca IR IMAGE, d. o. o., Kamnik. 20 Skladno s prvim odstavkom 79. člena Statuta Občine Kamnik (Uradni list RS, št. 50/14, 20/17) so krajevne skupnosti Občine Kamnik pravne osebe javnega prava. 21 Krajevna skupnost Šmarca nima cenika za najem dvorane. Po pojasnilu predsednika Krajevne skupnosti Šmarca znaša strošek najema dvorane 10 evrov na uro. Po pojasnilu generalnega sekretarja stranke LMŠ je zbor članov trajal dve uri.
13 Revizijsko poročilo LMŠ 13 Tabela 2: Izkazani odhodki stranke LMŠ v letu 2016 Odhodki Znesek v evrih Struktura v odstotkih 1. Odhodki za redno poslovanje stranke 5.938,19 100,0 1.1 Stroški materiala in blaga 304,64 5, Stroški storitev 4.633,55 78, Stroški dela Amortizacija Rezervacije Drugi stroški 0 - Popravki obratnih sredstev 0 - Ostali drugi stroški Finančni odhodki Drugi odhodki 1.000,00 16,84 2. Odhodki za volilne ali referendumske kampanje stranke 0 - Skupaj 5.938,19 100,0 Vir: letno poročilo stranke LMŠ za leto Register članov a Stranka LMŠ je imela v letu 2016 v register članov vpisano fizično osebo, ki je državljanka Črne gore, pri čemer statut ne predvideva častnih članov stranke LMŠ. Navedeno ravnanje ni v skladu s 7. členom ZPolS, ki določa, da tujec ne more postati član stranke, razen če statut omogoča, da tujec postane častni član stranke, ali če gre za državljana države članice Evropske unije, ki mu je v Republiki Sloveniji z zakonom priznana volilna pravica. Pojasnilo stranke LMŠ Stranka LMŠ je predložila zapisnik korespondenčne seje izvršnega odbora z dne , na kateri je sprejela sklep o izbrisu tuje državljanke iz registra članov.
14 14 LMŠ Revizijsko poročilo 3. MNENJE Revidirali smo pravilnost poslovanja politične stranke Lista Marjana Šarca v letu Mnenje s pridržkom Ugotovili smo, da politična stranka Lista Marjana Šarca v letu 2016 ni poslovala v skladu s predpisi v naslednjih primerih: prispevkov pravnih oseb v znesku 167 evrov, ki jih je pridobila v nasprotju z Zakonom o političnih strankah, ni nakazala v humanitarne namene, kot so določeni v zakonu, ki ureja humanitarne organizacije točka a; v registru članic in članov je imela vpisano fizično osebo, ki je tuja državljanka točka a. Razen vpliva ugotovljenih nepravilnosti na pravilnost poslovanja v letu 2016, ki ju navajamo v prejšnjem odstavku, menimo, da je politična stranka Lista Marjana Šarca v vseh pomembnih pogledih poslovala v skladu z Zakonom o političnih strankah in Zakonom o volilni in referendumski kampanji. Pravni pouk Tega poročila na podlagi tretjega odstavka 1. člena Zakona o računskem sodišču ni dopustno izpodbijati pred sodišči in drugimi državnimi organi. Tomaž Vesel, generalni državni revizor Poslano: 1. stranki Lista Marjana Šarca, osebno po ZUP; 2. Državnemu zboru Republike Slovenije, priporočeno; 3. arhivu.
15 Revizijsko poročilo LMŠ 15
16 Bdimo nad potmi javnega denarja Računsko sodišče Republike Slovenije The Court of Audit of the Republic of Slovenia Slovenska cesta 50, 1000 Ljubljana, Slovenija tel.: +386 (0) fax: +386 (0)
SCs V Portorož 3 Skupščina - vabilo s sklepi
Številka: SCs_170511_Portorož_V_1_Skupščina_170412 Datum: 12.4.2017 Člani združenja Občine - ustanoviteljice športnih centrov, zavodov, podjetij in agencij Ministrstvo za izobraževanje, znanost in šport,
Revizijsko poročilo: Pravilnost in smotrnost poslovanja Občine Ajdovščina v delu, ki se nanaša na izvedbo investicije v objekt za vrtec
Revizijsko poročilo Pravilnost in smotrnost poslovanja Občine Ajdovščina v delu, ki se nanaša na izvedbo investicije v objekt za vrtec POSLANSTVO Računsko sodišče pravočasno in objektivno obvešča javnosti
(Microsoft Word - zapisnik 5.seje NO \350istopis.doc)
OBČINA KRANJSKA GORA NADZORNI ODBOR OBČINE KRANJSKA GORA Kolodvorska 1b, 4280 Kranjska Gora tel.n.c. 04-5809 800, fax. 04-5809 824 direktni telefon 04-5809 818 http://www.kranjska-gora.si/ e-mail: obcina@kranjska-gora.si
Microsoft Word - OS-spd. odlokov OŠ 12.doc
Številka: 600-8/202(502) Datum: 4. 2. 202 OBČINSKI SVET MESTNE OBČINE NOVO MESTO ZADEVA: Predlogi odlokov o spremembah in dopolnitvah odlokov o ustanovitvi javnih vzgojno-izobraževalnih zavodov v Mestni
Revizijsko poročilo: Zagotavljanje oskrbe na domu na območju Mestne občine Ljubljana
Revizijsko poročilo Zagotavljanje oskrbe na domu na območju Mestne občine Ljubljana POSLANSTVO Računsko sodišče pravočasno in objektivno obvešča javnosti o pomembnih razkritjih poslovanja državnih organov
Statut Zdravniške zbornice Slovenije Statut Zdravniške zbornice Slovenije neuradno prečiščeno besedilo Na podlagi 73. člena Zakona o zdravniški službi
Statut Zdravniške zbornice Slovenije Statut Zdravniške zbornice Slovenije neuradno prečiščeno besedilo Na podlagi 73. člena Zakona o zdravniški službi (ZZdrS-UPB3, Uradni list št. 72, 11. 7. 2006) je skupščina